**Ministru kabineta noteikumu projekta** **“Grozījums Ministru kabineta 2013.gada 13.augusta noteikumos Nr.580 „Latvijas Veterinārārstu biedrības valsts pārvaldes uzdevumu ietvaros sniegto maksas pakalpojumu cenrādis””**

**sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku aizsardzības likuma 10.panta 20.punkts un Veterinārmedicīnas likuma 54.2 pants |
| 2. | Pašreizējā situācija un problēmas | Patlaban ir spēkā Ministru kabineta 2013.gada 13.augusta noteikumi Nr.580 „Latvijas Veterinārārstu biedrības valsts pārvaldes uzdevumu ietvaros sniegto maksas pakalpojumu cenrādis” (turpmāk – noteikumi Nr.580), kuros nepieciešams grozījums, lai pilnveidotu maksas pakalpojumu cenrādi atbilstoši spēkā esošajiem normatīvajiem aktiem un pakalpojumu faktiskajām izmaiņām.Latvijas veterinārārstu biedrības sniegto maksas pakalpojumu apmērs nav mainījies kopš 2010.gada, bet reālās pakalpojuma sniegšanas izmaksas gadu gaitā ir mainījušās, tādēļ noteikumu projekts paredz precizēt maksas pakalpojumu izmaksas atbilstoši to reālajām izmaksām (ņemot vērā inflāciju).Grozījums paredz veidot maksas pakalpojumu cenrādi strukturāli vienkāršāku un saprotamāku, kompleksos maksas pakalpojumus, kas ietver vairāku darbību un lēmumu kopumu, sadalot vairākos atsevišķos maksas pakalpojumos. Tādējādi pretendents veterinārmedicīniskā sertifikāta saņemšanai par katru biedrībā „Latvijas Veterinārārstu biedrība” (turpmāk – arī biedrība) saņemto pakalpojumu maksās atsevišķi un līdz ar to būs informēts par katra biedrības sniegtā maksas pakalpojuma cenu. Tā kā kompleksie maksas pakalpojumi tiek pārstrukturēti vairākos maksas pakalpojumos, tad ieņēmumi no maksas pakalpojumiem neietekmēs kopējos biedrības ieņēmumus no sniegtajiem maksas pakalpojumiem.Ņemot vērā tehnoloģiju attīstību, sertifikātu nav nepieciešams obligāti izsniegt papīra formā, tādēļ noteikumu projekts paredz atsevišķu maksājumu par šāda sertifikāta izsniegšanu, ja pretendents pieteikumā sertifikāta saņemšanai būs norādījis, ka vēlas saņemt sertifikātu papīra formā.Noteikumu projekts paredz šādus jaunus maksas pakalpojumus:1) veterinārmedicīniskās prakses sertifikāta izsniegšanu vienlaicīgi ar augstākās izglītības diploma saņemšanu;2) profesionālās kvalifikācijas pārbaudi;3) atkārtota profesionālās kvalifikācijas pārbaudi;4) veterinārmedicīniskās prakses sertifikāta izsniegšanu papīra formā;5) vārda un uzvārda maiņu veterinārmedicīniskās prakses sertifikātā;6) veterinārmedicīniskās prakses sertifikāta dublikāta izsniegšanu.Biedrības sagatavotais maksas pakalpojumu izdevumu aprēķina pamatojums pievienots anotācijas pielikumā. |
| 3. | Projekta izstrādē iesaistītās institūcijas | Biedrība „Latvijas Veterinārārstu biedrība” |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Šobrīd ir 930 veterinārārsti, kas ieguvuši veterinārmedicīniskās prakses sertifikātus, kuru darbība jāpagarina ik pēc pieciem gadiem.Katru gadu veterinārārsta diplomu Latvijas Lauksaimniecības universitātē iegūst ap 30 absolventu. |
| 2. | Tiesiskā regulējuma ietekme uz tautsaimniecību un administratīvo slogu | Grozījumi noteikumos Nr.580 neparedz papildu ietekmi uz tautsaimniecību un administratīvo slogu, kā arī nerada būtisku finansiālu slogu anotācijas II sadaļas 1.punktā minētajām mērķgrupām.Biedrība veterinārārstu sertifikācijā pilda valsts pārvaldes funkciju, un saskaņā ar Pievienotās vērtības nodokļa likuma 3.panta astoto daļu tās sniegtie maksas pakalpojumi nav uzskatāmi par pievienotās vērtības nodokļa objektiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts saskaņots ar biedrībām „Lauksaimnieku organizāciju sadarbības padome un “Zemnieku Saeima”. |
| 3. | Sabiedrības līdzdalības rezultāti | Atzinumi ar iebildumiem nav saņemti, biedrības „Lauksaimnieku organizāciju sadarbības padome” un “Zemnieku Saeima” atbalsta projekta tālāku virzību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Biedrība „Latvijas Veterinārārstu biedrība” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

# Zemkopības ministrs J.Dūklavs

04.07.2016. 9:14

566

B.Karkliņa

67027638, Baiba.Karklina@zm.gov.lv